**२०७१ साल फागुन 14 गते बिहिबारका** **दिन बसेको मन्त्रिपरिषद्को बैठकबाट देहायका मन्त्रालयबाट प्राप्त प्रस्तावका सम्बन्धमा गरेका निर्णयको मुख्य व्यहोरा निम्नबमोजिम छन :**

|  |  |
| --- | --- |
|  | प्रधानमन्त्री तथा मन्त्रिपरिषद्को कार्यालय– राष्ट्रिय योजना आयोगको पुनर्संरचना बारे अध्ययन गर्ने सिलशिलामा राष्ट्रिय योजना आयोगका सदस्य प्रा.डा. गोविन्द नेपालको नेतृत्वमा आयोगका सदस्य डा. स्वर्णिम वाग्ले र डा. विमला राई पौड्यालको भारत भ्रमण समर्थन गर्ने।  |
|  | अर्थ मन्त्रालय– भन्सार प्रशासनको लागि छुट्टै लोगो र कार्यरत कर्मचारीको लागि पोशाक स्वीकृत गर्ने । |
|  | अर्थ मन्त्रालय– अजरवैजानको बाकुमा हुने एशियाली विकास बैंकको ४८ औं बैठकमा मा. मन्त्रीको नेतृत्वमा सहभागी हुने । |
|  | उद्योग मन्त्रालय– उखुको मूल्य निर्धारण गर्न उद्योग मन्त्रालयलाई कृषि विकास मन्त्रालयसँग समन्वय गरी आवश्यक निर्णय गर्न निर्देशन दिने । |
|  | ऊर्जा मन्त्रालय – अख्तियार दुरुपयोग अनुसन्धान आयोगको निर्देशन बमोजिम अनुमतिपत्र खारेज गरिएका विभिन्न जलविद्युत आयोजनाहरु तथा कावेली ए जलविद्युत आयोजनाहरुका प्रवर्द्धकहरुसंग करार गर्ने विषयको प्रस्ताव मन्त्रिपरिषद्, आर्थिक तथा पूर्वाधार समितिमा छलफल गरी समितिको निर्णयबमोजिम गर्ने । |
|  | कानून, न्याय, संविधानसभा तथा संसदीय मामिला मन्त्रालय–राजश्व न्यायाधिकरण नेपालगञ्जमा रिक्त रहेको कानून सदस्य एवं अध्यक्ष पदमा पुनरावेदन अदालत नेपालगञ्जका माननीय न्यायाधीश श्री रामकृष्ण खनाललाई तोक्ने । |
|  | कृषि विकास मन्त्रालय– नेपाल कृषि अनुसन्धान परिषद्का कार्यकारी निर्देशक पदमा डा. यमराज पाण्डेलाई नियुक्ति गर्ने ।  |
|  | भूमिसुधार तथा व्यवस्था मन्त्रालय – भू-सूचना प्रणाली सञ्चालन निर्देशिका, २०७१ स्वीकृत गर्ने विषयको प्रस्ताव मन्त्रिपरिषद्, आर्थिक तथा पूर्वाधार समितिमा छलफल गरी समितिको निर्णयबमोजिम गर्ने ।  |
|  | महिला, बालबालिका तथा समाजकल्याण मन्त्रालय– सामाजिक कुरिती सम्बन्धी नयाँ ऐन निर्माणको सैद्धान्तिक स्वीकृति दिने । |
|  | युवा तथा खेलकुद मन्त्रालय – नेपाल स्काउट (दोस्रो संशोधन) विधेयक‚ २०७१ व्यवस्थापिका-संसदमा पेश गर्न स्वीकृत दिने विषयको प्रस्ताव मन्त्रिपरिषद्, विधेयक समितिमा छलफल गरी समितिको निर्णयबमोजिम गर्ने ।  |
|  | युवा तथा खेलकुद मन्त्रालय– तेक्वान्दो खेलाडी संगीना वैद्यलाई मन्त्रालयको चालु स्वीकृत वार्षिक बजेटबाट व्यहोर्ने गरी कर छुट सहित रु. १५ लाख नगद पुरस्कार सहित सम्मान गर्ने । |
|  | रक्षा मन्त्रालय–उपरथी श्री पूर्णचन्द्र थापा समेत उपरथी दर्जाका ६ जना अधिकृतहरुको सरुवा गर्ने । |
|  | रक्षा मन्त्रालय– नेपाली सेनामा साधारण तर्फ रिक्त उपरथीमा सहायकरथी शेखर सिंह वस्न्यात समेत २ जनालाई पदोन्नति गरी पदस्थापन गर्ने । |
|  | रक्षा मन्त्रालय– Central African Republic (CAR) मा शान्ति स्थापनार्थ फौज पठाउने । |
|  | वन तथा भू-संरक्षण मन्त्रालय– जिल्ला वन कार्यालय रामेछापको कम्पाउण्ड नजिक रहेका रुखहरु हटाउन स्वीकृति दिने । |
|  | वन तथा भू-संरक्षण मन्त्रालय– घलेम्दी खोला जलविद्युत आयोजनालाई म्याग्दी जिल्लाको अन्नपूर्ण संरक्षण क्षेत्र अन्तर्गत वनमा पर्ने जग्गाको भोगाधिकार उपलब्ध गराउन र उक्त जग्गामा रहेका रुख बिरुवाहरु हटाउन स्वीकृती दिने । |
|  | वाणिज्य तथा आपूर्ति मन्त्रालय – आवश्यक पदार्थ नियन्त्रण (अधिकार) ऐन, २०१७ तथा निकासी पैठारी (नियन्त्रण) ऐन, २०१३ बमोजिम सूचना प्रकाशन गर्न स्वीकृत गर्ने विषयको प्रस्ताव मन्त्रिपरिषद्, आर्थिक तथा पूर्वाधार समितिमा छलफल गरी समितिको निर्णयबमोजिम गर्ने ।  |
|  | शिक्षा मन्त्रालय– मलेसिया सरकारको स्वीकृति प्राप्त लिंकन युनिभर्सिटी कलेजको दिक्षान्त समारोहको प्रमुख अतिथीको रुपमा माननीय शिक्षामन्त्रीलाई सहभागी हुन स्वीकृति दिने । |
|  | संस्कृति, पर्यटन तथा नागरिक उड्डयन मन्त्रालय– प्युठान जिल्लामा सञ्चालन हुने ओखरकोट विश्व कोष परियोजना संचालनका लागि आर्थिक सहयोग गर्ने । |
|  | सहकारी तथा गरिबी निवारण मन्त्रालय– फिलिपिन्समा आयोजना हुने लक्षित घरपरिवार पहिचान (गरिब घरपरिवार पहिचान) सम्बन्धी अध्ययन भ्रमणमा भाग लिने । |
|  | स्वास्थ्य तथा जनसङ्ख्या मन्त्रालय– बढुवा नियुक्ति (डा.बसन्तकुमार ताम्राकार) गर्ने । |
|  | नायव महान्यायाधिवक्ता श्री राजेन्द्र सुवेदीको संयोजकत्वमा गठित "सभासद् हरिबहादुर खड्काको दुर्घटना छानबिन सम्बन्धी मूल प्रतिवेदन, 2071" आवश्यक कारबाहीको लागि गृह मन्त्रालयमा पठाउने । |
|  | डा. लक्ष्मीराज पाठकको संयोजकत्वमा गठित "समलिङ्गी विवाहसम्बन्धी अध्ययन प्रतिवेदन, 2071" आवश्यक कारबाहीको लागि महिला, बालबालिका तथा समाजकल्याण मन्त्रालयमा पठाउने । |

**द्रष्टव्यः निर्णयसँग सम्बन्धित अन्य थप विवरणहरू आवश्यक परेमा सम्बन्धित मन्त्रालयबाटै उपलव्ध हुनेछ ।**

**२०७१ साल फागुन 12 गते मङ्गलबारका** **दिन बसेको मन्त्रिपरिषद्को बैठकबाट देहायका मन्त्रालयबाट प्राप्त प्रस्तावका सम्बन्धमा गरेका निर्णयको मुख्य व्यहोरा निम्नबमोजिम छन :**

|  |  |
| --- | --- |
|  | प्रधानमन्त्री तथा मन्त्रिपरिषद्को कार्यालय– थाइल्याण्डको बैङ्ककमा आयोजना हुने Regional Conference on Strategies and Tools for Integrating Disaster Risk Reduction into Development Planning and Financing विषयक कार्यक्रममा राष्ट्रिय योजना आयोगका सदस्य डा. गोविन्द नेपाल को भ्रमण समर्थन गर्ने । |
|  | प्रधानमन्त्री तथा मन्त्रिपरिषद्को कार्यालय– 8th Public Private Dialouge (PPD) Global Workshop मा सहभागी हुने (सचिव श्री शान्तराज सुवेदी) विषयको कार्यक्रममा सहभागी हुने । |
|  | अर्थ मन्त्रालय– नेपाल लेखापरीक्षण सेवा, रा.प. प्रथम श्रेणी, सहसचिव वा सो सरहको पदमा गोपीचन्द्र शाहीसमेतलाई बढुवा नियुक्ति । |
|  | अर्थ मन्त्रालय– नेपाल राष्ट्र बैंकको गभर्नरको नियुक्तिका लागि सिफारिस समिति गठन गर्ने । |
|  | उद्योग मन्त्रालय– Key Performance Indicators राखी कार्यसम्पादन करार गराउने गरी उदयपुर सिमेण्ट उद्योग लि. को महाप्रवन्धक पदमा श्री सुरेन्द्र कुमार पौडेललाई र राष्ट्रिय उत्पादकत्व तथा आर्थिक विकास केन्द्र लि. को महाप्रवन्धक पदमा श्री अन्जना ताम्राकारलाई नियुक्त गर्ने ।  |
|  | ऊर्जा मन्त्रालय– अपर चाकु "ए" जलविद्युत आयोजनाको प्रस्तावित व्यापारीक उत्पादन गर्ने मिति संशोधन गर्ने विषयको प्रस्ताव मन्त्रिपरिषद्, आर्थिक तथा पूर्वाधार समितिमा छलफल गरी समितिको निर्णयबमोजिम गर्ने ।  |
|  | कानून, न्याय, संविधान सभा तथा संसदीय मामिला मन्त्रालय– नेपाल न्याय सेवा, सरकारी वकील समूहका राजपत्रांकित प्रथम श्रेणीका अधिकृतहरु राजनप्रसाद भट्टरार्इसमेतलाई सरुवा गर्ने गर्ने ।  |
|  | कानून, न्याय, संविधान सभा तथा संसदीय मामिला मन्त्रालय– नेपाल कानून आयोगका सदस्यहरूको नियुक्ति (दुर्गाप्रसाद अर्यालसमेत) गर्ने । |
|  | कानून, न्याय, संविधान सभा तथा संसदीय मामिला मन्त्रालय– रा.प. प्रथम श्रेणी, सहसचिव वा सो सरहको पदमा ममता खनाललाई नियुक्ति एवं पदस्थापन गर्ने । |
|  | कृषि विकास मन्त्रालय– रा.प. प्रथम श्रेणी, सहसचिव वा सो सरहको पदमा (जयकिशोर मण्डलसमेत) लाई बढुवा नियुक्ति गर्ने । |
|  | गृह मन्त्रालय–चीनमा हुने "Law Enforcement Study" विषयक कार्यक्रममा नेपाल प्रहरीका प्रहरी महानिरीक्षक उपेन्द्रकान्त अर्याल, प्रहरी अतिरिक्त महानिरीक्षकहरु सुरेन्द्र बहादुर शाह र नारायण प्रसाद वस्ताकोटी सहभागी हुन जान स्वीकृति प्रदान गर्ने ।  |
|  | गृह मन्त्रालय – नेपाल प्रहरीका लागि ४ थान APCs साथ हतियार (GPMG) र सोका गोलीहरू खरिद गर्ने स्वीकृति विषयको प्रस्ताव सुरक्षा सामरिक वा प्रतिरक्षा सामग्री आपूर्ति कार्यविधि, 2064 बमोजिम मन्त्रिपरिषद्‍वाट निर्णय गरिरहनु नपर्ने । |
|  | परराष्ट्र मन्त्रालय– मानव अधिकार परिषद्को २८ औं अधिवेशनमा सहभागी हुने प्रतिनिधिमण्डल गठन गर्ने । |
|  | भूमिसुधार तथा व्यवस्था मन्त्रालय– भूमिसुधार तथा व्यवस्था मन्त्रालयका सचिव लोकदर्शन रेग्मीको नेतृत्वको टोलीको वैदेशिक (ब्राजिल) भ्रमणमा जान स्वीकृति दिने। |
|  | भूमिसुधार तथा व्यवस्था मन्त्रालय– चितवन जिल्ला, भरतपुर नगरपालिका, वडा नं. ११ वर्मेली क्याम्पमा वस्ने १५४ घरपरिवारलाई जग्गाको लिखत पारित गर्दा लाग्ने रजिष्ट्रेशन दस्तुर छुट दिने । |
|  | भौतिक पूर्वाधार तथा यातायात मन्त्रालय– राजपत्रांकित प्रथम श्रेणीमा (अयोध्याप्रसाद श्रेष्ठसमेत) लाई बढुवा नियुक्ति गर्ने । |
|  | महिला, बालबालिका तथा समाजकल्याण मन्त्रालय– 59th Session of the Commission on the Status of the Women कार्यक्रममा मा. मन्त्रीको नेतृत्वमा सहभागी हुने ।  |
|  | रक्षा मन्त्रालय– नेपाली सेनामा रिक्त रथी पदमा उपरथी राजेन्द्र क्षत्रीलाई बढुवा गरी पदस्थापन गर्ने । |
|  | रक्षा मन्त्रालय– संयुक्त अरव ईमिरेट्सको UAE Armed Force का Chief of Staff को निमन्त्रणामा नेपाली सेनाका प्रधान सेनापति श्री गौरव शम्शेर ज.व.रा. को नेतृत्वमा एक भ्रमण दललाई संयुक्त अरव ईमिरेट्सको भ्रमणमा जान स्वीकृति दिने । |
|  | रक्षा मन्त्रालय– भारतीय सेनाध्यक्षलाई नेपाल भ्रमण गर्ने निमन्त्रणा पठाउन स्वीकृति दिने । |
|  | रक्षा मन्त्रालय– नेपाली सेनामा रिक्त प्राविधिक उपरथी दर्जामा प्राविधिक सहायक रथी योगेन्द्र बहादुर खाँणको पदोन्नति गरी पदस्थापन साथै सहायक रथी दर्जामा पदोन्नति गरी पदस्थापन र एक प्राविधिक महासेनानीको सरुवा गर्ने । |
|  | वन तथा भू-संरक्षण मन्त्रालय– सशस्त्र वन रक्षक तालिम केन्द्र, टिकौली, चितवनका उप सेनानी श्री धनबहादुर थापा मगरलाई सोही केन्द्रमा रिक्त सह सेनानी पदमा स्तर वृद्धि गर्ने ।  |
|  | वन तथा भू-संरक्षण मन्त्रालय– रा‌‌‌ प‌ प्रथम श्रेणीको सह सचिव प्रा. पदमा गेहेन्द्र केशरी उपाध्यायलाई बढुवा नियुक्ति गर्ने । |
|  | वन तथा भू-संरक्षण मन्त्रालय– विभिन्न मितिमा वरामद गरी सुरक्षित राखिएको २७,१६६.२५ के.जी. रक्तचन्दन जे जस्तो अवस्थामा छ सोही अवस्थामा विभिन्न घाटगद्दी स्थानवाट आफ्नै खर्चमा उठार्इ लैजानेगरी परराष्ट्र मन्त्रालय मार्फत भारत सरकारलार्इ फिर्ता दिन स्वीकृति दिने । |
|  | शिक्षा मन्त्रालय– नेपाल खुला विश्वविद्यालय पूर्वाधार विकास समितिको कार्यकारी निर्देशकमा राजेश अग्रवाललाई नियुक्त गर्ने । |
|  | शिक्षा मन्त्रालय– स्वास्थ्य शिक्षा सम्बन्धी राष्ट्रिय नीति तर्जुमा गरी सिफारिस गर्न गठित स्वास्थ्य शिक्षा सम्बन्धी राष्ट्रिय नीति तर्जुमा उच्चस्तरीय कार्यदल (आयोग) को खर्च व्यवस्थापनका लागि उन्नाइस लाख सत्तरी हजार रूपैयाँ अर्थ मन्त्रालयले शिक्षा मन्त्रालय मार्फत निकासा दिने । |
|  | शिक्षा मन्त्रालय– एसएलसी नियमित तथा पूरक परीक्षा २०७१ मा खटिने कर्मचारी तथा सुरक्षाकर्मीको सुविधा थप गर्ने । |
|  | संस्कृति, पर्यटन तथा नागरिक उड्डयन मन्त्रालय– जर्मनीमा आयोजना हुने पर्यटन मेलामा सचिव सहभागी हुने। |
|  | संस्कृति, पर्यटन तथा नागरिक उड्डयन मन्त्रालय– ग्यू ल्होछार सांस्कृतिक महोत्सव, २०७१ को लागि नेपाल तामाङ घेदुङलार्इ पाँच लाख रूपैयाँ आर्थिक सहायता उपलब्ध गराउने । |
|  | सङ्घीय मामिला तथा स्थानीय विकास मन्त्रालय–पिछडिएको समुदाय उत्थान विकास समितिको उपाध्यक्ष पदमा रामचन्द्र प्रसाद कोइरी र रिक्त सदस्य पदमा निजामुद्धिन अन्सारीलाई नियुक्त गर्ने । |
|  | सङ्घीय मामिला तथा स्थानीय विकास मन्त्रालय– राष्ट्रिय दलित आयोग गठन र संचालन सम्बन्धी व्यवस्था, २०५८ (संशोधित) को दफा १ को खण्ड (ख) अनुसार देहाय वमोजिमका व्यक्तिलाई देहाय वमोजिम पदमा बढीमा २ (दुई) वर्षका लागि नियुक्ति गर्ने ।१. वंगाली हजारा दुसाध(पासवान) सदस्य तेलकुवा ४, बारा२. कोपिला विश्वकर्मा सदस्य चक्रतिर्थ ८, लमजुङ् ३. प्रदेशी सुनार सदस्य दार्चुला४. विकास कुमार रोक्का सदस्य ललितपुर५. लिलमान दमाई (परियार) सदस्य बाँके६. राज कुमार बराइली सदस्य झापा७. मेहले पार्की सदस्य श्रीनगर ५, हुम्ला८. बेगम बहादुर विश्वकर्मा सदस्य खवाङ्ग २, प्यूठान९. बिमला विश्वकर्मा सदस्य बिर्तामोड १, झापा१०. बुध्दिमान परियार सदस्य साँघु ३, ताप्लेजुङ्११.सिताराम घले (परियार) सदस्य सचिव तनहुँसुर ५, तनहुँ । |
|  | सामान्य प्रशासन मन्त्रालय– प्रशासन सुधार सुझाव समिति, २०७० को प्रतिवेदनको साथै समय समयमा गठन भएका प्रशासन सुधार आयोगहरुले दिएका सुझाव समेतको कार्यान्वयन र अनुगमन गर्न तथा राज्य पुनर्संरचनाको क्रममा आवश्यकतानुरुप प्रशासनिक संरचना तथा दरवन्दीमा तत्काल सुधार गर्नु पर्ने बिषयमा समेत सरकार समक्ष सुझाव पेश गर्ने कार्यादेश दिई देहाय बमोजिमको उच्चस्तरीय प्रशासन सुधार सुझाव कार्यान्वयन अनुगमन समिति गठन गर्ने-१. श्री काशीराज दाहाल, अध्यक्ष, प्रशासकीय अदालत - अध्यक्ष२. सचिव, प्रधानमन्त्री तथा मन्त्रिपरिषद्को कार्यालय - सदस्य३. सचिव, सामान्य प्रशासन मन्त्रालय - सदस्य४. सचिव, अर्थ मन्त्रालय - सदस्य५. सचिव, संघीय मामिला तथा स्थानीय विकास मन्त्रालय - सदस्य६. सचिव, राष्ट्रिय योजना आयोग - सदस्य ७. सचिव, कानून, न्याय, संविधानसभा तथा संसदीय मामिला मन्त्रालय - सदस्य८. सहसचिव, प्रशासन सुधार महाशाखा, सामान्य प्रशासन मन्त्रालय -सदस्य सचिव  |
|  | सामान्य प्रशासन मन्त्रालय– राजपत्रांकित प्रथम श्रेणी सहसचिव वा सो सरहको पदमा जीवनप्रकाश सिटौलासमेतलाई नियुक्ति गर्ने । |
|  | सूचना तथा संचार मन्त्रालय– राष्ट्रिय चलचित्र नीति, २०७१ स्वीकृत गर्ने विषयको प्रस्ताव मन्त्रिपरिषद्, आर्थिक तथा पूर्वाधार समितिमा छलफल गरी समितिको निर्णयबमोजिम गर्ने ।  |
|  | सूचना तथा संचार मन्त्रालय– हुलाक टिकट प्रकाशन (पहिलो संशोधन) निर्देशिका, २०७१ स्वीकृत गर्ने । |
|  | स्वास्थ्य तथा जनसङ्ख्या मन्त्रालय– ईन्दु महत बस्नेतलाई औषधि उपचार वापत रु.५,००,०००।- आर्थिक सहायता उपलब्ध गराउने । |
|  | स्वास्थ्य तथा जनसङ्ख्या मन्त्रालय– बिस्ना जोशीलाई औषधि उपचार वापत रु.५,००,०००।- आर्थिक सहायता उपलब्ध गराउने । |
|  | स्वास्थ्य तथा जनसङ्ख्या मन्त्रालय– कलाकार एवं सञ्चारकर्मी श्री नीर शाहलाई औषधि उपचार वापत लागेको खर्च रु. ४,५४,९१९।- आर्थिक सहायता उपलब्ध गराउने ।  |
|  | स्वास्थ्य तथा जनसङ्ख्या मन्त्रालय– विजुप्रसाद बौद्धाचार्यलाई औषधि उपचार वापत रु.५,००,०००।- आर्थिक सहायता उपलब्ध गराउने । |
|  | स्वास्थ्य तथा जनसङ्ख्या मन्त्रालय– डेनमार्क र अबुधाबीमा हुने कार्यक्रममा माननीय स्वास्थ्य तथा जनसंख्या मन्त्री सहभागी हुने । |
|  | नेपाल सरकारको स्वामित्वमा रहेको खर्च भएर नजाने मालसामान जस्तैः सवारी साधन, मेसिनरी उपकरण र फर्निचरलगायतका स्थिर सम्पत्तिहरू लिलामी प्रक्रियासम्बन्धी विद्यमान कानुनी व्यवस्था र प्रक्रियाको अध्ययन गरी लिलामी प्रक्रियालाई व्यवस्थित र सरलिकरण गर्ने सम्बन्धमा सुझावसहितको प्रतिवेदन पेश गर्न नेपाल सरकारका मुख्यसचिवको संयोजकत्वमा देहायको पदाधिकारीहरू रहेको कार्यदल गठन गर्ने–1. मुख्यसचिव, नेपाल सरकार – संयोजक
2. सचिव, अर्थ मन्त्रालय – सदस्य
3. सचिव, गृह मन्त्रालय – सदस्य
4. सचिव, भौतिक पूर्वाधार तथा यातायात मन्त्रालय – सदस्य
5. सचिव, सहरी विकास मन्त्रालय – सदस्य
6. कार्यालय प्रमुख, सार्वजनिक खरिद अनुगमन कार्यालय – सदस्य
7. सहसचिव (कानुन), प्रधानमन्त्री तथा मन्त्रिपरिषद्को कार्यालय – सदस्य सचिव
 |

**द्रष्टव्यः निर्णयसँग सम्बन्धित अन्य थप विवरणहरू आवश्यक परेमा सम्बन्धित मन्त्रालयबाटै उपलव्ध हुनेछ ।**